Diari Oficial de la Generalitat Valenciana


Sumari del DOGV 7623, del 25-09-2015 (2015/7816)

RESOLUCIÓ de 22 de setembre de 2015, del president de CulturArts Generalitat, per la qual es concedeixen ajudes per a la creació de guions de llargmetratges cinematogràfics per a l'any 2015.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7623

Data del DOGV
:   25-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7816


Data del document
:   22-09-2015

Organisme emissor
:   Culturarts Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 22 de setembre de 2015, del president de CulturArts Generalitat, per la qual es concedeixen ajudes per a la creació de guions de llargmetratges cinematogràfics per a l'any 2015. [2015/7816]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), de convocatòria d'ajudes per a la creació de guions de llargmetratges cinematogràfics per a l'any 2015 i en atenció als següents  
  
Antecedents de fet  
Primer. Mitjançant una resolució de 23 de març de 2015, de la presidenta de CulturArts Generalitat, es van convocar ajudes per a la creació de guions de llargmetratges cinematogràfics per a l'any 2015 (DOCV 7496, 31.03.2015).  
Segon. El Decret 141/2014, de 5 de setembre, del Consell (DOCV 7355, 80.09.2014), pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, atribueix a l'ens en l'article 2.2.l, i entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i recull en l'article 4.2.j l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que té les competències en matèria de cultura.  
  
Tercer. Una vegada finalitzat el procés d'avaluació, la comissió tècnica avaluadora nomenada per l'Acord de 9 de juny de la presidenta de CulturArts Generalitat, constituïda a aquest efecte i reunida en sessió el 23 de juny de 2015, ha valorat les sol·licituds d'acord amb els criteris i prioritats establits en la base sisena i ha elevat la seua proposta de resolució.  
  
Fonaments de dret  
Primer. D'acord amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; la Llei 5/1983, de 30 de desembre, del Consell; el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, en el que es troba vigent, i el Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
  
Segon. Per a la concessió i el pagament de les ajudes cal ajustar-se al que disposa l'esmentada Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, en el que es trobe vigent, així com les bases reguladores de la convocatòria.  
Tercer. Totes les sol·licituds d'ajudes per a la creació de guions de llargmetratges cinematogràfics es van presentar dins del termini establit en l'apartat primer de la base quarta de la convocatòria, i els expedients incoats s'han tramitat de conformitat amb el que estableix la base cinquena.  
Per tot això, en virtut dels antecedents de fet i els fonaments de dret, vist l'informe i la proposta evacuat per la comissió tècnica avaluadora, així com els preceptes legals i reglamentaris mencionats i la resta de pertinent aplicació, i vista la proposta del director general de CulturArts, en l'exercici de les competències que tinc atribuïdes, amb el caràcter de definitiva, en atenció al que disposa la base quinta. 6 de la convocatòria, resolc:  
  
Primer  
Concedir les ajudes als beneficiaris que consten en l'annex I de la present resolució, amb càrrec a la línia de subvenció T6424000 «Ajuda escriptura de guions cinematogràfics», inclosa en el capítol IV del pressupost de CulturArts, destinada a l'esmentada finalitat, per un import global màxim de 128.000,00 euros.  
  
Segon  
Nomenar els suplents que consten en l'annex II per ordre de prioritat, en els quals recaurà l'ajuda en cas de possibles renúncies.  
  
Tercer  
Denegar l'ajuda a les sol·licituds presentades per a l'escriptura de guions de llargmetratge cinematogràfic que consten en l'annex III, per no aconseguir la puntuació mínima de 70 punts establida en al base sisena.3 per a ser inclosos en la proposta de la comissió tècnica avaluadora.  
  
  
Quart  
Queden excloses les sol·licituds presentades que incompleixen l'apartat de la base quarta.3.b de la convocatòria i que consten en l'annex IV.  
  
Quint  
Els beneficiaris hauran de complir les obligacions i les normes de justificació previstes en les bases novena i deu de la Resolució de 23 de març de 2015, de la presidenta de CulturArts Generalitat, per la qual es convoca la concessió d'ajudes per a la creació de guions de llargmetratges cinematogràfics per a l'any 2015.  
El termini màxim per a la presentació dels documents justificatius de les ajudes serà el 30 de novembre de 2015.  
De conformitat amb el que estableixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que va dictar l'acte en el termini d'un mes a comptar de l'endemà de la publicació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
  
València, 22 de setembre de 2015. El president de CulturArts Generalitat: Vicent Marzà Ibáñez.